
ΠΕΡΙΕΧΟΜΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

1 Έγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΛΟΝΤΟΥ ΚΑΙ ΜΑΝΤΩΣ 01- 
ΚΟΝΟΜΙΔΗ» και κύρωση του οργανισμού αυτού. 

ΑΠΟΦΑΣΕΙΣ 

2 Ολοκλήρωση - οριστικοποίηση του κόστους και 
πιστοποίηση της έναρξης παραγωγικής λειτουρ¬ 
γίας της επένδυσης της εταιρείας «ΚΑΛΟΓΕΡΑΚΟΣ 
ΣΤ. - ΜΑΡΑΓΚΟΣ I. Ο.Ε.» και δ.τ. «ΗΛΙΟ-ΕΝΕΡΓΕΙΑ» 
που υλοποιήθηκε σύμφωνα με τις διατάξεις του 
ν. 3299/2004. 


ΠΡΟΕΔΡΙΚΑ ΔΙΑΤΑΓΜΑΤΑ 

( 1 ) 

Έγκριση σύστασης του κοινωφελούς ιδρύμα¬ 
τος με την επωνυμία «ΙΔΡΥΜΑ ΛΟΝΤΟΥ ΚΑΙ ΜΑ¬ 
ΝΤΩΣ ΟΙΚΟΝΟΜΙΔΗ» και κύρωση του οργανι¬ 
σμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων: α) 50 παρ. 1, 51 παρ. 1 
και 52 παρ. 1 του ν. 4182/2013 (Α' 185) όπως ισχύει και 
β) 108 και 110 του Αστικού Κώδικα. 

2. Την αριθμ. 11319/17-4-2013 δημόσια διαθήκη της 
Αδαμαντίας, χήρας Λεοντίου Οικονομίδη που δημοσι- 
εύθηκε με τα αριθμ. 76/4-2-2015 πρακτικά του Ειρη¬ 
νοδικείου Αθηνών, με την οποία σύστησε κοινωφελές 
ίδρυμα με την επωνυμία «ΙΔΡΥΜΑ ΛΟΝΤΟΥ ΚΑΙ ΜΑΝΤΩΣ 
ΟΙΚΟΝΟΜΙΔΗ» και έδρα την Αθήνα. 

3. Την αριθμ. ΥΠΟΙΚ 0010218 ΕΞ 2016 (Β' 3696/2016) 
κοινή απόφαση του Πρωθυπουργού και του Υπουργού 
Οικονομικών περί ανάθεσης αρμοδιοτήτων στην Υφυ¬ 
πουργό Οικονομικών. 

Με πρόταση του Υπουργού Παιδείας, Έρευνας και 
Θρησκευμάτων και της Υφυπουργού Οικονομικών, 
αποφασίζουμε: 


ΑΡΘΡΟ μόνο 

1. Εγκρίνουμε τη σύσταση του κοινωφελούς ιδρύμα¬ 
τος με την επωνυμία «ΙΔΡΥΜΑ ΛΟΝΤΟΥ ΚΑΙ ΜΑΝΤΩΣ 
ΟΙΚΟΝΟΜΙΔΗ», η οποία έγινε από την Αδαμαντία (Μα¬ 
ντώ), χήρα Λεοντίου (Λόντου) Οικονομίδη με την αριθμ. 
11319/17-4-2013 δημόσια διαθήκη της, η οποία δημο- 
σιεύθηκε με τα αριθμ. 76/4-2-2015 πρακτικά του Ειρη¬ 
νοδικείου Αθηνών. 

Το ίδρυμα τούτο αποτελεί νομικό πρόσωπο ιδιωτι¬ 
κού δικαίου, υπάγεται στην εποπτεία και τον έλεγχο 
των Υπουργών Οικονομικών και Παιδείας, Έρευνας και 
Θρησκευμάτων, διέπεται δε από τις διατάξεις της ανωτέ¬ 
ρω συστατικής του πράξης, του παρακάτω οργανισμού, 
του ν. 4182/2013 (Α' 185), όπως κάθε φορά ισχύει και 
των διαταγμάτων που εκδόθηκαν ή θα εκδοθούν σε 
εκτέλεση του. 

2. Κυρώνουμε τον οργανισμό διοίκησης και διαχείρι¬ 
σης του ιδρύματος τούτου, που αποτελείται από δεκα¬ 
τέσσερα (14) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύμα¬ 
τος με την επωνυμία «ΙΔΡΥΜΑ ΛΟΝΤΟΥ ΚΑΙ ΜΑΝΤΩΣ 
ΟΙΚΟΝΟΜΙΔΗ». 

Άρθρο 1 

Μορφή - Επωνυμία - Έδρα - Σφραγίδα 

Ι.Το κοινωφελές ίδρυμα με την επωνυμία «ΙΔΡΥΜΑ 
ΛΟΝΤΟΥ ΚΑΙ ΜΑΝΤΩΣ ΟΙΚΟΝΟΜΙΔΗ» που συστήθηκε 
από την Αδαμαντία (Μαντώ), χήρα Λεοντίου (Λόντου) 
Οικονομίδη με την αριθμ. 11319/17-4-2013 δημόσια 
διαθήκη της, η οποία δημοσιεύθηκε με τα αριθμ. 76/ 
4-2-2015 πρακτικά του Ειρηνοδικείου Αθηνών, αποτελεί 
νομικό πρόσωπο ιδιωτικού δικαίου και διέπεται από τις 
διατάξεις της ανωτέρω συστατικής πράξης, του παρό¬ 
ντος οργανισμού, του ν. 4182/2013 όπως κάθε φορά 
ισχύει ο νόμος αυτός και των διαταγμάτων που θα εκ¬ 
δοθούν σε εκτέλεση του νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και 
αναγράφει περιμετρικά, μέσα σε πλαίσιο, την επωνυμία 
του ιδρύματος και στο μέσον αυτής την έδρα και το έτος 
έγκρισης της σύστασής του. 

Άρθρο 2 

Σκοπός 

Σκοπός του ιδρύματος είναι η χορήγηση υποτροφί¬ 
ας σε ένα νέο επιστήμονα για ειδίκευση στο εξωτερικό, 
μέσω μεταπτυχιακού τίτλου σπουδών (β' και γ' κύκλου) 
σχετικά με τη Νομισματική Επιστήμη. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 

(α) το ποσό των πεντακοσίων ενενήντα επτά χιλιάδων 
επτακοσίων και 0,85 (597.700,85) ευρώ, πλέον τόκων, 
κατατεθειμένο στον αριθμ. 35 800 2002 003977 λογαρια¬ 
σμό της ιδρύτριας στην τράπεζα ΑΙρΓΐ3 ΒβιίΚ και το ποσό 
των οκτακόσιων έντεκα και 0,91 (811,91) ευρώ, πλέον 
τόκων, κατατεθειμένο στον αριθμ. 35 800 2101 069955 
λογαριασμό της ιδρύτριας στην τράπεζα ΑΙρΓίΒ ΒβπΚ. 

(β) πεντακόσιες εξήντα έξη (566) μετοχές της Τράπε¬ 
ζας της Ελλάδος, χίλιες οκτακόσιες εννιά (1.809) μετοχές 
της Εθνικής Τράπεζας της Ελλάδας και χίλιες διακόσιες 
σαράντα οκτώ (1.248) μετοχές της Εθνικής Τράπεζας της 
Ελλάδος (Τ.Π. ν\/3ΓΓ3ηΐ5) και 
(γ) ένα διαμέρισμα τρίτου ορόφου πολυκατοικίας που 
βρίσκεται επί της οδού Χέϋδεν αριθμ. 30, επιφάνειας 
διακοσίων τριάντα και 0,89 (230,89) τ.μ. μετά των επί¬ 
πλων, σκευών και βιβλίων που βρίσκονται σε αυτό, το 
οποίο αφενός θα χρησιμοποιείται ως εντευκτήριο και 
έδρα του ιδρύματος, αλλά και ως τόπος μελέτης των 
συγγραμμάτων και λοιπών βιβλίων που βρίσκονται σ' 
αυτό, αφετέρου δε θα διατίθεται ως εντευκτήριο του 
Σωματείου των Φίλων του Νομισματικού Μουσείου. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

Άρθρο 4 

Διοίκηση 

1 .Το ίδρυμα διοικείται από δεκαμελές Διοικητικό Συμ¬ 
βούλιο που αποτελείται από τους: 

(α) Χρυσαυγή Τσούρτη, του Θεοδώρου 

(β) Φλώρα Μελανίδη, του Ιωάννου 

(γ) Ανδρέα Σακελλαρόπουλο, του Κωνσταντίνου 

(δ) Μαρία Μινώτου - Άαδά, του Διονυσίου 

(ε) Ευανθία Νίκα - Σαμψών του Γεωργίου 

(στ) Διονύσιο Μινώτο του Σπυρίδωνος 

(ζ) Μαρία, συζ. Ανδρέα Σακελλαρόπουλου 

(η) Μαρίνα, συζ. Γεράσιμου Λυκιαρδοπούλου 

(θ) Ειρήνη Γρατσίατου Νικολάου και 

(ι) Μαντώ Ανδρεοπούλου του Κωνσταντίνου 

2. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, τον Πρόεδρο, τον 
Αντιπρόεδρο, το Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιο¬ 


δήποτε λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται με απόφαση 
των υπολοίπων μελών, σύμφωνα με τις διατάξεις της 
συστατικής πράξης και του ν. 4182/2013. 

4. Το Διοικητικό Συμβούλιο συνεδριάζει τακτικά κάθε 
μήνα και εκτάκτως όποτε το ζητήσει ο Πρόεδρος ή τρία 
(3) από τα μέλη του, με γραπτή αίτησή τους προς τον 
Πρόεδρο, πάντοτε όμως έπειτα από πρόσκληση του 
Προέδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει, υποχρεωτικά, να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβά- 
νονται κατά πλειοψηφία των παρόντων μελών, υπό την 
απαραίτητη προϋπόθεση ότι θα μετέχουν στη συνε¬ 
δρίαση τουλάχιστον τρεις από τους τακτικούς και ανα¬ 
πληρωματικούς εκτελεστές της ανωτέρω διαθήκης της 
ιδρύτριας, ήτοι από τα (α) έως (ε) μέλη του Δ.Σ., ενώ σε 
περίπτωση ισοψηφίας υπερισχύει η γνώμη με την οποία 
συντάσσεται ο Πρόεδρος. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τέσσερις (4) 
συνεχείς συνεδριάσεις, θεωρείται ότι έχει παραιτηθεί και 
η κενή θέση αυτού συμπληρώνεται κατά τα οριζόμενα 
στην παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρίζονται όλες 
οι αποφάσεις που λαμβάνονται από αυτό, καθώς και η 
γνώμη των μελών που τυχόν διαφωνούν. Τα πρακτικά 
υπογράφονται από όλα τα μετέχοντα στη συνεδρίαση 
μέλη. 

9. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται, όμως, 
οδοιπορικών ή άλλων εξόδων που δαπάνησαν για την 
εκτέλεση υπηρεσίας του ιδρύματος, εφόσον έγιναν έπει¬ 
τα από ειδική εντολή του Διοικητικού Συμβουλίου και 
αποδεικνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται 
την περιουσία του ιδρύματος και, γενικώς, αποφασίζει 
για κάθε θέμα που αφορά τη διοίκηση και τη λειτουρ¬ 
γία του, τη διάθεση των πόρων αυτού, καθώς και για 
κάθε ενέργεια που σχετίζεται με την εκπλήρωση του 
σκοπού του, πάντοτε όμως σύμφωνα με τις διατάξεις 
της συστατικής πράξης, του παρόντος οργανισμού του 
ν. 4182/2013 και των διαταγμάτων που εκδόθηκαν ή θα 
εκδοθούν σε εκτέλεση του νόμου τούτου, καθώς και των 
λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση, στην αρμόδια από το νόμο Αρχή, τον προϋπο¬ 
λογισμό και απολογισμό του ιδρύματος, σύμφωνα με τις 
διατάξεις του άρθρου 59 του ν. 4182/2013. Μαζί με τον 
απολογισμό, καταρτίζει, ψηφίζει και υποβάλλει και το 
γενικό ισολογισμό του ενεργητικού και του παθητικού 
του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και 
τα ειδικότερα καθήκοντα του παραπάνω προσωπικού, 
καθώς και την αμοιβή του, σύμφωνα με τους όρους των 
συλλογικών συμβάσεων εργασίας και τις διατάξεις, γενι¬ 
κότερα, της εργατικής νομοθεσίας. 

γ) Αποφασίζει για κάθε θέμα που έχει σχέση με την 
εύρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρο¬ 
νομιών, κληροδοσιών και δωρεών, καθώς και για την 
ανακήρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1.0 Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως 
ή με πρόσωπο που ορίζεται από αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη 
αυτών και διευθύνει τις συζητήσεις. Οι προσκλήσεις 
για συνεδρίαση στέλνονται στα μέλη του Διοικητικού 
Συμβουλίου τουλάχιστον επτά (7) μέρες πριν από τη 
συνεδρίαση. 

γ) Καταρτίζει, βοηθούμενος από τον Γραμματέα, την 
ημερήσια διάταξη των θεμάτων που θα συζητηθούν, 
την οποία και υπογράφει. Θέμα που δεν περιλαμβάνεται 
σε αυτήν δεν συζητείται, εκτός αν πρόκειται για επείγου¬ 
σα υπόθεση και είναι παρόντα και σύμφωνα όλα τα μέλη 
του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί, όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος 
του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα 
έγγραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2.Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή 
κωλύματος τούτου, άλλο μέλος του Διοικητικού Συμ¬ 
βουλίου που ορίζεται με απόφαση αυτού. 

Άρθρο 7 

Αρμοδιότητες Γραμματέα 
1.0 Γραμματέας του ιδρύματος: 
α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοι¬ 
κητικού Συμβουλίου, 
γ) Διεκπεραιώνει την αλληλογραφία. 


δ) Φυλάττει τα έγγραφα, τα βιβλία (εκτός από τα δια¬ 
χειριστικά) και τη σφραγίδα του ιδρύματος και ευθύνεται 
για την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω 
ειδικών συνθηκών), να βοηθείται από υπάλληλο του 
ιδρύματος, την ευθύνη όμως για τις ενέργειες τούτου 
φέρει πάντοτε ο ίδιος. 

3. Τον Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Άρθρο 8 

Αρμοδιότητες Ταμία 

1.0 Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα 
πιστωτικά ιδρύματα κατά το ν. 4182/2013 έχοντας την 
ευχέρεια να παρακρατεί από αυτά ένα μικρό ποσό που 
είναι αναγκαίο για την πληρωμή έκτακτων και επειγου- 
σών δαπανών του ιδρύματος, το ύψος του οποίου καθο¬ 
ρίζεται με απόφαση του Διοικητικού Συμβουλίου στην 
αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή 
στο Διοικητικό Συμβούλιο των σχεδίων προϋπολογι¬ 
σμού, απολογισμού και ισολογισμού του ιδρύματος. 

2.ΤονΤαμία, όταν απουσιάζει ή κωλύεται, αναπληρώ¬ 
νει άλλο μέλος του Διοικητικού Συμβουλίου που ορίζεται 
με απόφαση αυτού. 

Άρθρο 9 

Επιλογή και ανακήρυξη υποτρόφων 

1. Δικαίωμα υποτροφίας έχουν οι αναφερόμενοι στο 
άρθρο 2 «Σκοπός» του παρόντος. Περαιτέρω κριτήρια 
που θα λαμβάνονται υπόψη για τη λήψη της σχετικής 
απόφασης ανακήρυξης υποτρόφων, θα είναι: το πτυχίο 
Φιλοσοφικής Σχολής (τμήμα Ιστορίας και Αρχαιολογίας) 
της ημεδαπής, ο βαθμός απόκτησης του πτυχίου (άρι¬ 
στα), η επίδοση στα συναφή μαθήματα (ιστορίας - αρχαι¬ 
ολογίας), η πιστοποιημένη γνώση της ξένης γλώσσας της 
χώρας σπουδών του υποψηφίου, η συστατική επιστολή 
ενός καθηγητή της σχολής από την οποία αποφοίτησε ο 
υποψήφιος, η βεβαίωση αποδοχής του υποψηφίου από 
το Πανεπιστήμιο της αλλοδαπής και φάκελος όπου θα 
αναφέρεται αναλυτικά το θέμα της μελέτης του (εφό¬ 
σον αυτή προβλέπεται). Σε περίπτωση ισοψηφίας θα 
προτιμάται όποιος έχει ανώτερο βαθμό πτυχίου, πιθανές 
δημοσιεύσεις και ανώτερο επίπεδο γνώσης της ξένης 
γλώσσας. 

2. Η επιλογή και ανακήρυξη των υποτρόφων γίνεται 
χωρίς διαγωνισμό, σύμφωνα με τις διατάξεις της συστα¬ 
τικής πράξης του ιδρύματος, του παρόντος οργανισμού 
και του άρθρου 56 του ν. 4182/2013 (ΑΊ 85). 

Άρθρο 10 

Χορήγηση υποτροφιών 

1. Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, 
ανάλογα με το ύψος των καθαρών εσόδων του ιδρύμα¬ 
τος και τον αριθμό των υποτρόφων. 

2. Οι υποτροφίες καταβάλλονται στους δικαιούχους 
ανά μήνα μέχρι το τέλος των αντίστοιχων σπουδών τους. 

3. Η χορήγηση της υποτροφίας διακόπτεται όταν δεν 
συντρέχουν οι προϋποθέσεις που ορίζονται από τις 
διατάξεις της συστατικής πράξης του ιδρύματος, του 
παρόντος οργανισμού και του ν. 4182/2013, οι οποίες 
διαπιστώνονται με πράξη του Διοικητικού Συμβουλίου 
αυτού, που έχει υποχρέωση να παρακολουθεί την όλη 
πορεία των σπουδών των υποτρόφων και να αξιώνει από 
αυτούς την υποβολή, κάθε έτος, αποδεικτικών στοιχείων 
της επίδοσής τους. 

4. Σε περίπτωση διακοπής της υποτροφίας με υπαιτιό¬ 
τητα του υποτρόφου, αυτός υποχρεούται να επιστρέφει 
το ποσό της υποτροφίας που του έχει καταβληθεί. 

Άρθρο 11 

Οικονομική Διαχείριση 

1. Η οικονομική διαχείριση του ιδρύματος περιλαμ¬ 
βάνει ετήσια περίοδο, η οποία αρχίζει την 1 η Ιανουάρι¬ 
ου και λήγει την 31η Δεκεμβρίου του ίδιου έτους. Κατ' 
εξαίρεση, η πρώτη διαχειριστική περίοδος αρχίζει από 
την ημέρα δημοσίευσης στην Εφημερίδα της Κυβέρνη¬ 
σης του σχετικού προεδρικού διατάγματος έγκρισης της 
σύστασης του ιδρύματος, η οποία μπορεί να λήγει την 
31 η Δεκεμβρίου του ίδιου, με αυτό της δημοσίευσης, 
ημερολογιακού έτους. 

Άρθρο 12 

Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο 
καταχωρούνται με χρονολογική σειρά και με λογιστική 
τάξη, όλα τα έσοδα και έξοδα του ιδρύματος που πραγ¬ 
ματοποιούνται στη διάρκεια της χρήσης. 

δ) Βιβλίο - μητρώο, στο οποίο καταχωρούνται τα ονό¬ 
ματα των υποτρόφων, η σχολή που φοιτούν, ο χρόνος 
και το ποσό της υποτροφίας κάθε υποτρόφου και λοιπά 
στοιχεία. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από 
τον Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισηςτης περιουσίας 
του ιδρύματος και της εκτέλεσης των σκοπών του. 


Άρθρο 13 

Τροποποίηση Οργανισμού 
Ο Οργανισμός του ιδρύματος μπορεί να τροποποιηθεί 
ή να συμπληρωθεί με προεδρικό διάταγμα, σύμφωνα με 
τις διατάξεις των άρθρων 52 του ν. 4182/2013 και 110 
και 119 του Αστικού Κώδικα ύστερα από πρόταση του 
Διοικητικού Συμβουλίου αυτού. 

Άρθρο 14 

Διάλυση του ιδρύματος -Τύχη περιουσίας αυτού 
Ι.Το ίδρυμα διαλύεται όταν και όπως ο νόμος ορίζει. 
2. Σε περίπτωση διάλυσης του ιδρύματος για οποιον- 
δήποτε λόγο, η περιουσία του περιέρχεται στο Ελληνικό 
Δημόσιο για την εκπλήρωση του ίδιου σκοπού. 

Στον Υπουργό Οικονομικών αναθέτουμε τη δημοσί¬ 
ευση του παρόντος διατάγματος και στους Υπουργούς 
Οικονομικών και Παιδείας, Έρευνας και Θρησκευμάτων, 
την εκτέλεσή του. 

Αθήνα, 7 Δεκεμβρίου 2018 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Οι Υπουργοί 

Παιδείας, Έρευνας Υφυπουργός 

και Θρησκευμάτων Οικονομικών 

ΚΩΝΣΤΑΝΤΙΝΟΣ ΓΑΒΡΟΓΛΟΥ ΑΙΚΑΤΕΡΙΝΗ ΠΑΠΑΝΑΤΣΙΟΥ 


ΑΠΟΦΑΣΕΙΣ 

( 2 ) 

Ολοκλήρωση - οριστικοποίηση του κόστους και 
πιστοποίηση της έναρξης παραγωγικής λειτουρ¬ 
γίας της επένδυσης της εταιρείας «ΚΑΛΟΓΕΡΑΚΟΣ 
ΣΤ. - ΜΑΡΑΓΚΟΣ I. Ο.Ε.» και δ.τ. «ΗΛΙΟ-ΕΝΕΡΓΕΙΑ» 
που υλοποιήθηκε σύμφωνα με τις διατάξεις του 
ν. 3299/2004. 

Με την 127129/28-11-2018 απόφαση του Υπουργού 
Οικονομίας και Ανάπτυξης, πιστοποιείται η ολοκλήρω¬ 
ση - οριστικοποίηση του κόστους, η έναρξη της παρα¬ 
γωγικής λειτουργίας και η τήρηση των όρων της υπ' 
αριθμ. 54716/ΥΠΕ/5/02783/Ε/ν. 3299/2004/14-12-2011 
(ΦΕΚ Β'2894/20-12-2011) απόφαση του Υφυπουργού 
Ανάπτυξης, Ανταγωνιστικότητας και Ναυτιλίας με την 
οποία εγκρίθηκε η υπαγωγή της επένδυσης της εται¬ 
ρείας «ΚΑΛΟΓΕΡΑΚΟΣ ΣΤ. - ΜΑΡΑΓΚΟΣ I. Ο.Ε.» και δ.τ. 
«ΗΛΙΟ-ΕΝΕΡΓΕΙΑ», που αφορά στη «Δημιουργία φωτο- 
βολταϊκού σταθμού ονομαστικής ισχύος 149,04 Ι<\Λ/ για 
την για την παραγωγή ηλεκτρικού ρεύματος στη θέση 
"ΡΟΓΓΙΑ"του Δ.Δ. Καλλιρόης, του Δήμου Μελιγαλά, του 
Νομού Μεσσηνίας, της Περιφέρειας Πελοποννήσου», 
με τους εξής όρους: 

1. Στοιχεία Εισήγησης 

Δικαιούχος - Επωνυμία και ΑΦΜ 

ΚΑΛΟΓΕΡΑΚΟΣ ΣΤ. - ΜΑΡΑΓΚΟΣ 1. ΟΕ 

998600500 

Α. Ολοκλήρωση, οριστικοποίηση κόστους, έναρξη παραγωγικής λειτουργίας 

ΝΑΙ 

Συνολική επένδυση: 

454.452,56 € 

Κυρώσεις 

0,00 € 

Ενισχυόμενο Κόστος επένδυσης: 

450.000,00 € 

Εκταμιευθείσα 

0,00 € 

Οριστικοποιηθείσα επιχορήγηση: 

180.000,00 € 

επιχορήγηση: 

Υπόλοιπο επιχ. προς πληρωμή 

180.000,00 € 

Επιστρεπτέο ποσό 

0,00 € 

Ημερομηνία ολοκλήρωσης 

20/9/2013 

Υφισταμένη Δυναμικότητα πριν την 
Υπαγωγή 

0 ΚννΓι/έτος 

Νέα Δυναμικότητα / Κατηγορία /Τάξη 
που δημιουργήθηκε 

223.000 ΚννΓι/έτος. 

Υφισταμένη Ισχύς πριν την 
Υπαγωγή (Κ\Λ/) 

0,00 

Νέα Ισχύς που δημιουργήθηκε (Κ\Λ/) 

149,04 

Υφισταμένες ΕΜΕ πριν την 

Υπαγωγή 

0,00 

Νέες ΕΜΕ που δημιουργήθηκαν 

0,00 

Μέγεθος Επιχείρησης 

Πολύ Μικρή 


2. Χρηματοδοτικό Σχήμα της Ενισχυόμενης Επένδυσης (βάσει προτεινόμενου κόστους ολοκλήρωσης): 

Πηγές χρηματοδότησης 

Ποσά 

Ποσοστό % 

Α. Ίδια Συμμετοχή 

135.000,00 € 

30,0% 

Β. Επιχορήγηση Δημοσίου 

180.000,00 € 

40,0% 

Γ. Τραπεζικό δάνειο 

135.000,00 € 

30,0% 

ΕΝΙΣΧΥΟΜΕΝΗ ΕΠΕΝΔΥΣΗ ΣΥΝΟΛΟ 

450.000,00 € 

100% 


Με την παραπάνω απόφαση εγκρίνεται η καταβολή της επιχορήγησης ποσού εκατόν ογδόντα χιλιάδων ευρώ 
(180.000,00 €) στην επένδυση με την αριθμ. 54716/ΥΠΕ/5/02783/Ε/ν. 3299/2004/14-12-2011 (ΦΕΚ Β' 2894/ 
20-12-2011) απόφαση υπαγωγής. 

Η καταβολή θα πραγματοποιηθεί σύμφωνα με τις διατάξεις του άρθρου 77 του ν. 4399/2016 (Α' 117) «Θεσμικό 
πλαίσιο για τη σύσταση καθεστώτων Ενισχύσεων Ιδιωτικών Επενδύσεων για την περιφερειακή και οικονομική 
ανάπτυξη της χώρας - Σύσταση Αναπτυξιακού Συμβουλίου και άλλες διατάξεις» όπως τροποποιήθηκε και ισχύει. 

Για την έκδοση της απόφασης δεν απαιτείται Γνωμοδοτική Επιτροπή σύμφωνα μετά άρθρα 27 και 85 παρ. 7 του 
ν. 4399/2016 και την αριθμ. 77685/21-7-2016 υπουργική απόφαση «Σύσταση της Γνωμοδοτικής Επιτροπής του 
άρθρου 27 του ν. 4399/2016 και καθορισμός του τρόπου λειτουργίας της» (ΦΕΚ Β'2335/28-7-2016). 

Η περίληψη αυτή να δημοσιευθεί στην Εφημερίδα της Κυβερνήσεως. 

Ο Υπουργός 

ΙΩΑΝΝΗΣ ΔΡΑΓΑΣΑΚΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι :■ ' .'^ιΙΠ σοτ. Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























